b'\n_START_ARTICLE_\nSustav rada kod ku\xc4\x87e\n_START_PARAGRAPH_\nSustav rada kod ku\xc4\x87e jedan je od na\xc4\x8dina financijske prijevare.\n_START_SECTION_\nPovijest\n_START_PARAGRAPH_\nSheme sustava rada kod ku\xc4\x87e prevaranti uspje\xc5\xa1no koriste ve\xc4\x87 godinama, a prvi puta su kori\xc5\xa1tene 1920-ih godina u SAD-u za vrijme Velike gospodarske krize. S vremenom su pojedine vlade odlu\xc4\x8dile stati na kraj prevarantima, a primjer toga je vlada SAD-a. Naime, godine 2006. pokrenut je projekt \xe2\x80\x9eFalse hopes\xe2\x80\x9c (prev. "La\xc5\xbene nade") kojemu je glavni cilj suzbiti ovakve prijevare.\n_START_SECTION_\nNa\xc4\x8din funkcioniranja\n_START_PARAGRAPH_\n\xc5\xbdrtva se privla\xc4\x8di obe\xc4\x87anjem kako \xc4\x87e biti zaposlena u vlastitom domu, \xc4\x8desto rade\xc4\x87i jednostavne poslove koji ne zahtjevaju puno vremena (poput \xe2\x80\x9epunjenja po\xc5\xa1tanskih koverti\xe2\x80\x9c i sl.). Svota novca koji se obe\xc4\x87ava kao pla\xc4\x87a znatno je ve\xc4\x87a nego uobi\xc4\x8dajna primanja (npr. na prostoru neke dr\xc5\xbeave). Prava svrha svega jest ta da prevarant iznu\xc4\x91uje novac od \xc5\xbertve, a to mo\xc5\xbee \xc4\x8diniti na vi\xc5\xa1e na\xc4\x8dina. Primjeri su da \xc5\xbertva prvo mora platiti \xe2\x80\x9etro\xc5\xa1kove\xe2\x80\x9c kako bi pristupila poslu ili da mora kupiti odre\xc4\x91ene \xe2\x80\x9eproizvode\xe2\x80\x9c koje poslodavac (prevarant) nudi.'